Държавен вестник, бр. 1, 2009 г., стр. 62

С Т Р .  62
Д Ъ Р Ж А В Е Н   В Е С Т Н И К
Б Р О Й  1
4. за лабораторни изследвания;
5. за съхраняване на биологични материали,
съдържащи живи причинители на особено опас-
ни инфекции;
6. за стерилизация (автоклав или инсине-
ратор);
7. за миене и сушене на посуда.
Чл. 19. (1) Във ветеринарните лаборатории
за всяка длъжност се разработват длъжност-
ни характеристики и се утвърждават от ръко-
водителя.
(2) Ръководителят на ветеринарната лабо-
ратория утвърждава писмено:
1. методите за лабораторни изследвания;
2. инструкциите за работа с лабораторните
уреди;
3. инструкциите за достъп до биологичните
материали, съдържащи живи причинители на
особено опасни инфекции, и работа с тях;
4. инструкциите за достъп до лаборатори-
ята в зависимост от степента на биориск и
работа с живи причинители на особено опас-
ни инфекции;
5. инструкцията за почистване и дезинфек-
ция на помещенията и оборудването;
6. инструкцията за движение на диагностич-
ните материали—приемане, идентификация, об-
работване, изследване и съхранение;
7. инструкцията за обезвреждане на пробите.
Чл. 20. (1) Във ветеринарните лаборатории
се водят и съхраняват следните документи:
1. дневник за получените диагностични
средства, химикали и реактиви, хранителни
среди, клетъчни култури, референтни мате-
риали и други биологични продукти, съдър-
жащ данни за: произход, дата на получаване и
срок на годност;
2. лабораторен дневник, в който се вписват:
а) дата и входящ номер на получаване на
пробата;
б) номер и дата на съпроводителния доку-
мент на пробата;
в) име, длъжност и адрес на изпращача;
г) вид и количество на пробата и годност за
изследване;
д) вид и цел на лабораторното изследване;
е) резултат от изследването и номер на про-
токола от изследването;
ж) начин на обезвреждане на пробата;
3. протоколи от лабораторните изследвания,
които да съдържат:
а) номер и датата на провеждане на изслед-
ването;
б) данни за пробата—идентификация, дата
на вземане, метод на изследване;
в) данни за хранителните среди, реактиви,
антигени, серуми, диагностикуми със съответ-
ните срокове на годност;
г) резултати от изследването;
д) заключение;
е) подпис на извършилия изследването и на
ръководителя на лабораторията;
4. дневник за отразяване на резултатите
от метрологичния контрол на лабораторните
уреди;
5. дневник за ежедневно регистриране на
температурата и влажността в лабораторията;
6. дневник за поддържаните в лабораторията
референтни щамове и собствени изолати, в кой-
то да са отразени номерът или кодът на щама,
видът, датата на получаване и броят пасажи;
7. дневник за извършени ежедневни почист-
вания и дезинфекции;
8. удостоверение за регистрация по чл. 30
ЗВД;
9. нормативни актове, които регламентират
лабораторната практика.
(2) Документите по ал. 1 се представят при
поискване от контролните органи на НВМС.
(3) Документите по ал. 1 се съхраняват за
срок три години.
Чл. 21. При работа във ветеринарните лабо-
ратории:
1. не се допускат външни лица в работните
лабораторни помещения;
2. персоналът на лабораторията работи за-
дължително с работно облекло, ръкавици и
други предпазни средства за лична защита съ-
образно риска от заразяване;
3. при работа с инфекциозен или потенциал-
но инфекциозен материал се работи само с ав-
томатични пипети;
4. след приключване на работа всички епру-
ветки и стъкленици, съдържащи инфекциозен
материал, се надписват и съхраняват в хладил-
ник, който се заключва и запечатва от ръково-
дителя на лабораторията;
5. не се допуска излизането на персонала
извън лабораторията със специалното работно
облекло;
6. отпадъчните материали се обеззаразяват
в дезинфекционен разтвор чрез автоклавиране
или изгаряне;
7. не се допуска изхвърлянето на инфекцио-
зен материал в канализацията или на сметища-
та за твърди отпадъци без предварително обез-
заразяване;
8. унищожаването на отпадъчните материа-
ли се извършва в съответствие с изискванията
на Закона за управление на отпадъците;
9. използваният инструментариум се дезин-
фекцира в дезинфекционен разтвор, след което
се почиства и стерилизира в автоклав или сух
стерилизатор;
10. след завършване на работа работните
места и помещения се почистват и дезинфек-
цират.
Чл. 22. Ръководителят на ветеринарната
лаборатория:
1. организира дейността на лабораторията в
съответствие с изискванията на ЗВД;
2. изпраща за уточняване всяка проба с не-
ясен или съмнителен резултат в съответната
национална референтна лаборатория;